Joshua Wong Shawa N-gun Madun Ai Kaw Bai Shang Lawm Ai
Hong Kong na Democracy shamu shamawt ai lam ni hta woiawn ningbaw ai Joshua Wong gaw October (24) ya shani lani mi sha Tara Rung kaw na Pahkam lu ai hpang October (25) ya shani Miwa hte Hong Kong matut ai Hkangleng hkrunlam masing hpe ninghkap shawa n-gun madun ai lamang hta bai sa du shang lawm ai re hpe chye lu ai.
Miwa Mungdan Hong Kong kaw nna Shenzhen hte Guangzhou muklum hpe matut ai height speed hkrangleng hkrunlam masing hpe n ra sharawng ninghkap ai shawa masha marai (200) daram gaw Hong Kong Rapdaw shawng kaw shawa ninghkap n-gun madun nga ai aten Joshua Wong asak (21) ning mung sa du shang lawm ai re hpe shi sawk ni tang madun da ai.
2018 shaning kaw nna sung lang sa wa na ndai hkrangleng hkrumlam a majaw Miwa Asuya kawn Hong Kong Laksan Madu Uhkang ginra de shingkang ka-up wa na hpe Hong Kong na democracy lam yan shamu shamawt nga ai ni hkrit tsang nga ma ai re, Hkrungleng hkrunlam a majaw Miwa Asuya kawn shimlam jahkrat ai hta Hongkong maga na Hkrangleng Daru ni hkan du hkra Miwa Asuya Balik n-gun jat bang wa na hpe Hong Kong mung shawa ni hkrit tsang nga ai sha n-ga dai gaiwang kaw nga ai Hong Kong mung shawa ni mung Miwa Asuya upadi mahtang lang ra na kun Hong Kong upadi mashtang lang na kun ngu ai hpe myit ung ang nga ma ai re.
Joshua Wong hte Nathan Lao gaw 2014 shaning na Hong Kong kaw nhtoi (79) ya na ai Umbrella Movement shawa n-gun madun ai hta woiawn ningbaw ai rai nna Asuya rung ni de shang dingsa ai mara amu hte lai wa sai Tara Rung kawn shata (6) kaw nna shata (8) du hkra htawng dam ari jaw da ai re, August shata kaw nna hkyuk htawng kaw sharen da hkrum ai raitim October (24) ya shani gumhpraw pahkam hte htawng kaw na bai le wa ai re hpe chye lu ai.
kac_Latn kac_Latn kac_Latn kac_Latn kac_Latn